kardosdrur/scandi-wiki huggingface dataset:
OS X El Capitan

OS X El Capitan (version 10.11) er den tolvte større udgivelse af OS X, Apple's computer- og server operativsystem for Macintosh computere.

OS X El Capitan blev vist den 8. juni 2015 ved WWDC 2015. Den blev navngivet efter en monolit i Yosemite National Park.

Fordele 
OS X El Capitan har mange fordele for at forbedre designet og anvendelighed af OS X og også for at forbedre præstationer og sikkerhed.

OS X El Capitan introducerer understøttelse af at man kan få to vinduer til at så side om side bare ved at klikke og holde på den grønne "fuldskærm"-knap på vinduet og tage den hen til enten venstre eller højre side af skærmen. Efter at brugeren har gjort dette, foreslår softwaren andre relevante apps til at tilføje "side om side"-sektionen på den anden side, baseret på 1. program der var fastgjort på første side. Dette svarer til den funktion, snap-assist i Windows 10 har.   El Capitan tilføjer også understøttelse af en helt ny Mission Control, som er mere strømlinet og organiseret til at hjælpe med at sprede sig og organisere mange vinduer på tværs af flere computere.

El Capitan gør også Spotlight langt bedre at bruge til kontekstuelle informationer såsom vejret, aktier, nyheder og sportsresultater. Det er også muligt at lave forespørgsler til Spotlight ved at skrive din forespørgsel fra første-persons synspunkt. F.eks. kan du skrive "Show me pictures that I took in Yosemite National Park in July 2014" og derefter vil Spotlight bruge den forespørgsel til at finde relevant info. Det er endnu ikke oplyst om forespørgsels-muligheden er tilgængelig på dansk.

Opdatering 
Som de fleste andre nye OS X opdateringer, foregår det over Mac App Store, og kan hentes gratis. Hvis man ønsker at få det hurtigst muligt kan du få den offentlige beta, som bliver offentliggjort i juli måned.

Referencer 

El Capitan
Grønnegade (København)

Grønnegade er en gade mellem Gammel Mønt og Gothersgade i Indre By i København. Det er en del af området med Københavns mere eksklusive butikker, placeret nordvest for Kongens Nytorv.

Navnet Grønnegade kendes i formen Grønægade fra 1377, hvilket gør det til en af de ældste københavnske gadenavne, der stadig bruges. I middelalderen var det en bevokset sti gennem et område med private haver og ubebyggede grunde. Fra i hvert fald 1689 udgik en lukket gang, senere kendt som Smids Gang, fra den nordlige side af gaden. Fra den anden side forbandt den smalle Peder Madsens Gang Grønnegade med Østergade, indtil dens huse blev revet ned i 1873 for at give plads til den bredere Ny Østergade.

De ældste bygninger i Grønnegade er nr. 26, 27 og 39, der stammer fra før 1700, men som alle er ændret senere.

Noter

Eksterne links

Gader i Indre By (København)
Apple Music

Apple Music er Apples online abonnementmusiktjeneste der giver ubegrænset adgang til over 50 millioner musiknumre.

Apple Music adskiller sig fra iTunes Store ved at brugeren ikke betaler for det enkelte musiknummer, men derimod betaler en fast pris på månedsbasis. Modsat tjenester som Spotify,  tilbyder Apple Music ikke en gratisversion. Det er dog muligt at lytte til købte musiknumre gennem tjenesten uden at være abonnent.

Tjenesten kan tilgås fra Apples egne enheder, der alle har Apple Music integreret i styresystemet. men kan også betjenes på Android, Sonos og via iTunes på Windows-computere.

I 2018 havde Apple Music 50 millioner aktive brugere, hvilket gør tjenesten til en af verdens mest benyttede, dog stadig overgået af Spotify mfl.

Historie 
Apple Music blev annonceret af Apple ved Worldwide Developers Conference i 2015.

Forud for eventet blev tjenestens eksistens afsløret af Doug Morris, chefen for Sony Music.

Referencer

Eksterne henvisninger 
 Apple Music

Tjenester fra Apple Inc.
Music
Musikprogrammer
Streaming
Morten Knudsen

Morten Brander Knudsen (født 28. april 1995) er en dansk fodboldspiller, der spiller i den tyske regionalligaklub FC Phönix Lübeck.

Han spiller på den centrale midtbane.

Klubkarriere 
Knudsen skiftede i sommeren 2010 fra Hellerup IK til FC Midtjylland. I 2011-12-sæsonen var han anfører for U/17-holdet og var med til at vinde Atlantic Cup på træningslejr i Portugal i januar 2012.

Udenlandssophold og start som senior 
Knudsen skiftede til den italienske klub Inter Milan i januar 2013 som ungdomsspiller, hvilket blev offentliggjort i september 2012. Ifølge Nordjyske var prisen 3,3 millioner danske kroner. Han blev skadet i sin første træning og var herefter ude i to måneder. Han spillede halvandet år for reserveholdet.

Knudsen blev den 21. august 2014 udlejet til Prato. Prato lejede flere spiller af Inter i et større samarbejde om flere spillere. Den 13. august 2015 blev lejeaftalen forlænget. I sommeren 2017 vendte han tilbage fra lejeophold til Inter, men spilletiden var for lang, hvorfor parterne blev enige om at ophæve samarbejdet.

Han skrev den 15. sepember 2017 under på en amatørkontrakt med den norske klub Sarpsborg 08. Klubben kunne ikke tilbyde ham en professionel kontrakt, da klubben i forvejen havde for mange udenlandske spillere.

Retur til Danmark 
Han skrev den 23. januar 2018 under på en kontrakt med den danske klub Vendsyssel F.F.. Kontrakten havde i første omgang en varighed af et halvt år. Den korte aftale blev begrundet i, at Knudsen fortsat ønskede at have en karriere i udlandet. Han fik sin debut den 4. marts, da han blev skiftet ind i de sidste minutter i en 2-0-sejr over FC Roskilde. Han nåede at spillede 13 kampe i foråret 2018, og i juni 2018 forlængede han sin kontrakt, således parterne havde papir på hinanden frem til sommeren 2021.

Referencer

Eksterne henvisninger 
 

Fodboldspillere fra Danmark
Fodboldspillere fra FC Internazionale Milano
Fodboldspillere fra Sarpsborg 08
Fodboldspillere fra Vendsyssel F.F.
Big Brother (Sverige)

Big Brother er et reality-tv-program, og den svenske variant af programformatet af samme navn. Den er blevet sendt på flere svenske kanaler, heriblandt Kanal 5, TV11, Kanal 11 og Sjuan

Oversigt

Eksterne henvisninger 
 Big Brother 
 TV11 - Big Brother 
 BigBrotherBlogg - Big Brother 2014 ambassadör
 Big Brother Houseguards - Big Brother 2014 ambassadör 

Tv-programmer fra Sverige
Etableret i 2000
Harald Sund

Harald Thorbjørn Sund, født 16. februar 1876 i Gildeskål i Nordland, død 9. april 1940 i Oslo, var en norsk arkitekt, der etablerede arkitektfirma i Kristiania(Oslo) i 1914 sammen med kollegaen August Nielsen. Inden da havde han boet en periode i England, hvor han virkede både som arkitekt og som billedkunstner. Han var aktiv som arkitekt frem til sin død i 1940.

Uddannelse og udlandsophold 
Harald Sund tog arkitekteksamen fra Trondheim tekniske læreanstalt i 1897, og samme år rejste han til England, hvor han blev indskrevet på City and Guilds of London Art School. Han foretog rejser til Frankrig, Belgien og Italien, og blev benyttet som illustrator til rejsebøger. Hans tegninger og malerier kan ses i A. H. Hyatt: The Charm of Venice fra 1912 og Edvard Hutton: Ravenna. A Study fra 1913. Tre af illustrationerne blev optaget på Royal Academy of Arts udstilling i London 1911. Det drejede sig om Interior of San Vitale, Ravenna, Interior of San Giovanni Evangelista, Ravenna og San Simone Piccolo, Venezia.

Virke i Norge 
I 1914 vendte Sund tilbage til Norge, hvor han i kompagniskab med kollegaen August Nielsen stiftede et arkitektfirma i Kristiania (Oslo). Sammen tegnede de en række bygninger og deltog i flere arkitektkonkurrencer. Blandt andet vandt de konkurrencen om et nyt bibliotek i Fredrikstad og en anden vedrørende lægeboliger til de norske distriktslæger. I 1920 fik August Nielsen stillingen som reguleringssjef i Aker, hvorefter Harald Sund mest arbejdede alene. I kraft af sine mange byggerier og restaureringer af kirker omtales han som Nordnorges førende kirke- og kirkerestaureringsarkitekt i 1920'erne og 1930'erne. I sin indberetning til Kirkedepartementet om indvielsen af Rotsund kapel i 1932, skrev biskop Eivind Berggrav begejstret: "Arkitekt Sund har her igen skabt et kirkehus, som gør ham megen ære og kirken stor glæde."

Øvrigt virke 
I sin periode i London giftede Harald Sund sig i 1913 med den engelske maler Renée Emilee Pauline Finch. De var begge aktive i Londons kunstmiljø og medlemmer af The London Group fra stiftelsesåret 1913. Sunds historiske interesse blev vakt på studierejserne, og inspirationen fra klassisk kirkearkitektur fandt vej til hans værker. Fra 1916 var han bestyrelsemedlem i Foreningen til norske Fortidsminnesmerkers Bevaring og han var formand for foreningens Oslo-afdeling fra 1937 til sin død i 1940.

Udvalgte bygninger 
 Fredrikstad bibliotek (1922, fredet)
 Kroer kirke (1925)
 Majorstuen kirke (1926/1933)
 Melbu kirke (1938)
 Rotsund kapel (1932)
 Sigerfjord kirke (1933)
 Skiptvet kirke (1937)
 St. Dominikus kirke og kloster, Oslo (1927)
 Svanvik kapel (1934)
 Svolvær kirke (1934)

Referencer

Eksterne links 

 Arkitekturguide for Nord-Norge og Svalbard. Rotsund kirke 

Arkitekter fra Norge
Malere fra Norge
Nationalkarakter

Nationalkarakter er et generaliseret billede af det samlede sæt vurderinger, vaner og personlighedstræk som betragtes som fælles for en vis nationalitet. Begrebet kan omfatte såvel positive som negative træk, og kan variere efter om det tolkes af individer inden for nationaliteten eller uden for den. Det omfatter ofte almindeligt forekommende nationale stereotyper, som for eksempel at skotter er nærige, tyskere er praktiske og effektive, at irere er alkoholikere og at sigøjnere er tyve. Det kan også omfatte mere eller mindre racistiske fordomme. Nationalkarakter betragtes i dag ikke som et videnskabeligt gangbart begreb, selv om det tidligere i 1900-tallet har været set som sådan. Det har en nær idéhistorisk kobling til racelære og nationalisme.

Se også 
 Nationalpersonifikation

Videre læsning 
 Gaunt, David & Löfgren, Orvar (1984) Myter om svensken. Liber Forlag, Stockholm. 

Antropologi
Asterix: Byplanlæggeren

Asterix: Byplanlæggeren (Astérix - Le Domaine des Dieux) er en fransk-belgisk 3D-computeranimeret film fra 2014 baseret på Asterix-albummet Byplanlæggeren fra 1973 af René Goscinny og Albert Uderzo. Filmen følger albummets plot nøje men udvider det.

Filmen får premiere med dansk tale 11. juni 2015.

Plot 
For at udradere den galliske landsby med alle midler, planlægger Cæsar at få landsbyboerne til at tage den romerske kultur til sig ved at opføre en romersk etageejendom ved siden af landsbyen som starten på en romersk koloni.

Stemmer

Produktion 
15. oktober 2010 annoncerede Les Éditions Albert René en 3D-animeret film, der skulle have premiere i 2014.  21. oktober afslørede Alexandre Astier, at han ville blive medforfatter på filmen, og at den ville blive baseret på tegneseriealbummet Byplanlæggeren. Filmen blev produceret i Frankrig M6 Studio og Mikros Images som den første Asterix-film til at blive animeret i 3D. 

Filmen havde premiere i Frankrig 26. november 2014 i 696 biografer landet over. I den første uge blev den set af næsten 780.000, hvilket sikrede den en førsteplads foran Hollywood-filmene The Hunger Games: Mockingjay - Del 1 og Interstellar, der kørte på anden og fjerde uge. Åbingsweekenden var også den trediehøjeste i Frankrig i 2014. Åbningsweekenden slog desuden andre animerede film som Frost, To på flugt - Et hårrejsende eventyr, Monsters, Inc., Biler og LEGO Filmen.

Komponisten Philippe Rombi blev nomineret til en International Film Music Critics Award for bedste originalmusik til en animationsfilm, men tabte dog til John Powell, der fik prisen for Sådan træner du din drage 2.

Kritik 
Jordan Mintzer fra The Hollywood Reporter sagde, at "Asterix og Clichy formår at gøre materialet både fornøjeligt og meningsfuldt, samtidig med at der også bydes på en række fikse, strømlinede billeder, der aldrig er overfyldte."

Tyske Filmdienst bemærkede i sin kritik, at skaberne gav de populære figurer "et rundere, blødere, ja voksagtig udseende", idet der dog ikke blevet afveget fra de "typiske kendetegn". Filmen ville fungere "fremragende også for voksne, først og fremmet med vittige dialoger" men lægger også vægt på det unge publikum. Skuffende var dog 3D-effekterne, der ganske vist gav de statiske scener dybde men ikke overbeviste i actionscenerne. Martin Schwickert fra epd Film bemærkede, at inkarnerede Asterix-fans med den nye animation "naturligvis først må vænne sig til tabet af tegninger" men snart ville man erkende, "at det tredimensionelle metode også har sin tiltrækning." Og selv om filmen ikke kunne måle sig med "en Pixar-films tekniske og kreative kvaliteter", så behøvede den ikke at gemme sig bag "konkurrenten Baymax fra Disney-imperiet".

Referencer

Eksterne henvisninger 
 

Franske film fra 2014
Animationsfilm fra Frankrig
Film fra Belgien
Byplanlæggeren
Fransksprogede film
Bofors

AB Bofors var en svensk industrivirksomhed og våbenproducent med hovedkontor i Karlskoga i Värmland. Virksomheden blev etableret som et jernbrug i 1646 og blev en førende stålproducent i løbet af 1870'erne. Bofors begyndte at fremstile kanoner i 1883. Virksomheden havde Alfred Nobel som hovedejer i 1894–1896. I 1898 begyndte Bofors også at fremstille krudt og senere eksplosiver. Virksomheden fortsatte sin vækst i løbet af 1900-tallet, ikke mindst grundet omfattende våbenleverancer til det svenske forsvar under begge verdenskrige, men også som følge af eksport. Våbenproduktionen blev udvidet til også at omfatte missiler og kampvogne samt civile produkter som kemiske stoffer og lægemidler.

Bofors' virksomhed blev i 2000 opdelt mellem  Saab Bofors Dynamics AB (missiler og panserværnsvåben), der er ejet af den svenske forsvarskoncern SAAB-gruppen, og BAE Systems Bofors AB (ildrørsystemer og mellemkaliber / tung ammunition), der indgår i den amerikanske forsvarskoncern BAE Systems Inc., der er en del af den britiske virksomhed BAE Systems Ltd.

Eksterne links

 BAE Systems Plc
 BAE Systems Bofors AB
 Saab Bofors Dynamics AB

Etableret i 1646
Etableret i 1873
Ophørt i 2000
Forsvarsvirksomheder fra Sverige
Metalvirksomheder fra Sverige
Julius von Bernuth

Julius von Bernuth henviser til:

 Julius von Bernuth (musiker) (1830–1902) – tysk musiker
 Julius von Bernuth (officer) (1897–1942) – tysk general
Julius von Bernuth (musiker)

Julius von Bernuth (født 8. august 1830 i Rees, død 24. december 1902 i Hamborg) var en tysk musiker.

Bernuth blev 1867 dirigent ved de filharmoniske koncerter i Hamborg og 1873 leder af konservatoriet sammesteds. I disse stillinger har Bernuth indlagt sig megen fortjeneste af Hamborgs musikliv og skaffet sig et kendt navn også uden for denne by.

Kilder 

 

Dirigenter fra Tyskland
Komponister fra Tyskland
Tyskere i 1800-tallet
Friedrich Bellermann

Johann Friedrich Bellermann (født 8. marts 1795 i Erfurt, død 5. februar 1874 i Berlin) var en tysk musikhistoriker og filolog. Han var far til komponisten og musikteoretikeren Heinrich Bellermann.

Bellermann, der var gymnasiedirektor i Berlin 1847–68, har indlagt sig megen fortjeneste om antikkens musikhistorie ved sine skrifter Die Hymnen des Dionysios und Mesomedes (1840), Anonymi scriptio de musica et cetera (1841) og Die Tonleitern und Musiknoten der Griechen (1847).

Kilder 

 

Skolefolk fra Tyskland
Musikhistorikere fra Tyskland
Klassiske filologer
Filologer fra Tyskland
Tyskere i 1800-tallet
Personer fra Erfurt
Ugglan
Peter Zinkernagel

Peter Zinkernagel, (født 3. april 1921, død 14. marts 2003), var en dansk filosof.

Bibliografi 
 Omverdensproblemet, 1957, disputats
 Virkelighed (1988)
 Tilvante forestillingers magt (2001)

Noter

Eksterne henvisninger 
  på Den Store Danske

Filosoffer fra Danmark
Hanna Adler

Hanna Adler (født 28. maj 1859, død 4. januar 1947) var datter af D.B. Adler. Hun grundlagde sin egen skole og var dens rektor.

Hendes søster var Ellen Bohr,
som i 1885 blev mor til Niels Bohr.

Adler tog magisterkonferens i fysik ved Københavns Universitet i 1892 som en af de første kvinder. Den 1. september 1893 åbnede hun sin egen skole på Sortedam Dossering i København, H. Adlers Fællesskole (Sortedam Gymnasium), der var den første fællesskole i Danmark. Blandt skolens elever var geofysiker Inge Lehmann.

Adler er set som inspirationen til Jakobe Salomon, den markante kvindelig figur i Henrik Pontoppidans roman Lykke-Per fra århundredeskiftet.
Adler som ugift foregangskvinde og skolegrundlægger med baggrund i en fremtræden dansk-jødisk familie går igen hos Jakobe Salomon.

I hundredeåret for hendes fødsel udgaves bogen Hanna Adler og hendes skole.
Til bogen bidrog hendes nevø Niels Bohr.

Referencer

Eksterne henvisninger/kilder 

  på Den Store Danske
 

Skolefolk fra Danmark
Fysikere fra Danmark
Personer i 3. udgave af Dansk Biografisk Leksikon
Danskere i 1900-tallet
Personer i Kraks Blå Bog (afdøde)
Præstationsangst

Præstationsangst er en type angst som forekommer når personer skal præstere noget særligt. Det kan vise sig på forskellige måder og defineres forskelligt.

Social usikkerhed 
Mange lider af præstationsangst, hvis de skal holde et oplæg på arbejdet eller tale til en fest.  Hvor det er naturligt at blive lidt nervøs, kan det vokse til en altovertagende nervøsitet, nærmest angst, præstationsangst. Det kan give symptomer lignende social fobi. Mennesker med præstationsangst kan sagtens fungere i andre sociale situationer.

Samme præstationsangst kan vise sig i konkurrencesport og særligt for topidrætsfolk. Nogle af dem når finalen, men oplever, at deres egne forventninger hæmmer dem, og de taber. Her kan en idrætspsykolog afhjælpe problemet og dets årsager.

I seksuel sammenhæng 
Både kvinder og mænd kan opleve præstationsangst i forbindelse med samleje. For mænd i form af manglende rejsning, for tidlig udløsning eller slet ingen. Den kan opstå efter for meget porno. Porno kan føre til urealistiske forventninger og et stort forventningspres. Det kan være urealistiske forventninger til hvor længe, man kan holde i sengen, hvor stor penis skal være, hvor hurtigt man kan få rejsning, samt hvor hurtigt man kan give partneren orgasme. Sådanne forestillinger og begrænset erfaring kan føre til seksuel præstationsangst. Præsentationsangst hos kvinder kan komme til udtryk på mange måder: eksempelvis at forventningerne til egen præstation er for høje, at der er en "ubalance" mellem dét kvinden gør og dét kvinden længes efter. Måske føler kvinden sig "klodset" eller "utilbens" i en flirt eller begrænser sit seksuelle udtryk. Ofte vil kvinden kunne genkende følelsen af “ikke at få nok ud af sin seksualitet”.

Der er der også nogle, som kan flirte og have udmærket sex, men som trækker sig i samme øjeblik, partneren giver udtryk for, at de har et forhold. Det er ubehageligt for dem, som har svært ved at forpligte sig.

Eksterne kilder 
 Social fobi og præstationsangst 
 Idrætspsykologi 
 Parforhold og præstationsangst

Noter 

Følelser
Fænomenet i Hessdalen

Fænomenet i Hessdalen er et lysfænomen som gentagne gange er observeret i Hessdalen i Sør-Trøndelag i Norge.

Historien bag 
En sen decemberaften i 1981 så ægteparret Åge og Ruth Marry Moe tilfældigvis ud af køkkenvinduet, da de så noget mærkeligt på himlen, som de selv beskrev som "en brændende ildkugle". I begyndelsen blev de ikke taget seriøst, men efterhånden kom der flere observationer af lysfænomenet i dalen, og folk begyndte at tale om UFO-observationer. Dette vakte opsigt over hele Norge, og Hessdalen blev efterhånden også kendt i udlandet. Lignende lysfænomener er set andre steder, hvor de blandt andet er blevet kendt som "ghost light"  (spøgelseslys) eller "earthlight" (jordlys). Man ønskede svar på fænomenernes opdukken, og derfor blev en forskergruppe ved navn Project Hessdalen oprettet i 1983 med det formål at finde en forklaring. En automatisk målestation blev opsat i dalen i 1998, og i 2004 blev et kamera samt en antenne for ultralave frekvenser monteret.

En mulig løsning på mysteriet 
I 2007 blev det rapporteret, at noget af gåden med stor sandsynlighed er løst. Ved hjælp af optiske spektralanalyser og elektromagnetiske målinger kan man fastslå, at det drejer sig om en brændende hvirvel af gas eller plasma, muligvis med en fast kerne. Det skal dreje sig om forbrændingsprocesser i luften, hvor hoveddelene består af ilt og kvælstof, og også natrium og scandium. Til trods for at gåden på en måde er løst, ved forskere endnu ikke med sikkerhed hvad der lyser op, eller hvor lyset får sit "brændstof" fra.

Referencer

Se også 
 Kuglelyn

Eksterne links 
 www.hessdalen.org 
 Triangelprosjektet i Hessdalen

Pseudovidenskab
Norges geografi
Atmosfæriske fænomener
Uløste problemer indenfor fysik
Alma Andersen

Alma Agnethe Andersen, (født 23. juni 1892, død 1. august 1959), var en dansk forstander og husholdningslærer. I
1938 blev hun som den første kvinde valgt til bestyrelsen for Kong Frederik den Syvendes Stiftelse, først som suppleant og i 1957 som medlem.

Eksterne henvisninger/kilder 
 

 
  på Den Store Danske

Skolefolk fra Danmark
Personer i 3. udgave af Dansk Biografisk Leksikon
Kvinderetsforkæmpere fra Danmark
Danskere i 1900-tallet
Johanne Kirstine Andersen

Johanne Kirstine Andersen (født 7. oktober 1862, død 10. oktober 1925) var en dansk gårdmandskone og kvindesagsforkæmper.

Som ung kom Johanne Andersen på kvindehøjskolen Vældegård og her hørte hun om kvindesagens betydning under et foredrag af baronesse Astrid Stampe. Den 2. juni 1908 stiftede Andersen en kreds i Dansk Kvindesamfund, Balslev-Ejbykredsen. Hun blev efter relativt kort tid en førende skikkelse i den fynske kvindebevægelse. I 1910 blev hun valgt ind i Dansk Kvindesamfunds fællesstyrelse. I 1922 tvang sygdom hende til at trække sig tilbage. Hun døde i 1925.

Eksterne henvisninger/kilder 

  på Den Store Danske

Personer i 2. udgave af Dansk Biografisk Leksikon
Kvinderetsforkæmpere fra Danmark
Danskere i 1900-tallet
Paul von Eitzen

Paul von Eitzen (født 1521 i Hamborg, død 1598) var en tysk luthersk teolog.

Han kom 1539 til Wittenberg, hvor han især blev påvirket af Melanchthon, til hvis mildere retning han under de senere stridigheder sluttede sig. I 1549 blev han præst, 1555 superintendent i sin fødeby. Hertug Adolf af Holsten-Gottorp gjorde ham 1562 til sin hofpræst og superintendent i Slesvig. Her søgte han blandt andet, dog uden varigt held, at virke for et pædagogium i Slesvig. Hans hovedværk er Ethicæ doctrinæ libri IV (1571-73). Han satte sig imod Konkordieformlens indførelse i Slesvig.

Kilder 

 

Lutherske teologer
Teologer fra Tyskland
Tyskere i 1500-tallet
Personer fra Hamborg
Paul Sabatier

Paul Sabatier henviser til:

 Paul Sabatier (kemiker) (1854–1941) – fransk kemiker
 Paul Sabatier (historiker) (1858–1928) – fransk historiker og teolog
Severine Casse

Severine Andrea Casse (født 15. november 1805, død 20. oktober 1898) var en dansk kvindesagsforkæmper. Severine Casse var med til at bane vejen for lov om hustruens rådighed over selverhvervede midler, 7. maj 1880, den såkaldte Bajerske lov.

Noter

Eksterne henvisninger 

  på Den Store Danske

Personer i 2. udgave af Dansk Biografisk Leksikon
Kvinderetsforkæmpere fra Danmark
Danskere i 1800-tallet
Personer fra Stevns Kommune
Paul Sabatier (historiker)

Paul Sabatier (født 3. august 1858 i Saint-Michel-de-Chabrillanoux i departement Ardèche, død 4. marts 1928 i Strasbourg) var en fransk kirkehistoriker.

Sabatier studerede teologi i Paris, var hjælpepræst i Strasbourg og derefter præst i Saint-Cierge-la-Serre. Af helbredshensyn måtte han opgive præstestillingen og kastede sig over historiske studier. I 1893 udgav han sit epokegørende værk La vie de S. François d'Assise, der er udkommet i oplag på oplag og er oversat på mange sprog. Det er lige fremragende ved videnskabelig metode som ved åndfuld opfattelse, og synspunktet i bogen er blevet bekræftet ved de fund, som Sabatier senere har gjort og offentliggjort. Bogen, der kom på Indeks 1894, har sat skel
i opfattelsen af middelalderens åndsliv, og dens virkninger spores i kirke-, kunst- og kulturhistorien. Sabatier stiftede et selskab til forskningen af den hellige Frants' historie, og i det blev samlet lærde fra alle lande og livsanskuelser. Efter at Strasbourg atter var bleven fransk var han professor i kirkehistorie ved universitetet dér.

Kilder 

 
 

Kirkehistorikere
Historikere fra Frankrig
Teologer fra Frankrig
Ansatte ved Strasbourgs Universitet
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Æresdoktorer ved University of Oxford